Kanton Mattfeld

De Kanton Mattfeld weer as Kanton en Verwaltungsrebeed in de Franzosentied (1810-1811). De Seet weer Mattfeld.

 Historie 

Dat Rebeed weer vörher Deel von de Graafschop Heien (Kurförstendom Hannover) un hett dor to de Ämter Heien un Wessen-Thänhusen höört.

An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr.

Binnen Westfalen weer de Kanton Mattfeld een von de ölven Kantons in’n Distrikt Veern von dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Mattfeld is opdeelt worrn op de Mairie Mattfeld in’n Kanton Heien (Distrikt Neenborg) un de Mairien Intschen, Morsen un Emhusen in’n Kanton Thänhusen (Distrikt Bremen), wat allens in dat Departement von de Wersermünnen legen hett.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor.

 Kantons 

De Kanton weer indeelt in acht Mairien:Bulletin des lois du Royaume de Westphalie. Königliche Bookdruckeree, Kassel 1810, Sied 20

 Mairie Mattfeld: Mattfeld, Tuschendörp un de Möhl
 Mairie Eßendörp: Eßendörp, Holsten
 Mairie Magelsen: Magelsen, Alvesen, Dahlhusen
 Mairie Hustäe: Hustäe, Holbm, Nee-Holbm
 Mairie Öste: Öste, Faste
 Mairie Blenner: Blenner, Seestäer, Ritzenbargen, Neddern Hu’e, Aondörp
 Mairie Einste: Einste, Hidzdörp, Goolstörp
 Mairie Swarm: Swarm, Lüttjen Swarm, Bössel, Spraken, Aodolshüsen, Nee Wulmsdörp, Wackershusen

 Footnoten 

Kategorie:Kanton